EELNÕU

19.03.2024

**Toote nõuetele vastavuse seaduse muutmise seadus**

**§ 1.** Toote nõuetele vastavuse seaduses tehakse järgmised muudatused:

**1)** paragrahvi 3 lõiget 1 täiendatakse pärast tekstiosa „(ELT L 169, 25.06.2019, lk 1–44)“ tekstiosaga „ja Euroopa Parlamendi ja nõukogu määruse (EL) nr 2023/988, milles käsitletakse üldist tooteohutust ja millega muudetakse Euroopa Parlamendi ja nõukogu määrust (EL) nr 1025/2012 ja Euroopa Parlamendi ja nõukogu direktiivi (EL) 2020/1828 ning tunnistatakse kehtetuks Euroopa Parlamendi ja nõukogu direktiiv 2001/95/EÜ ja nõukogu direktiiv 87/357/EMÜ (EMPs kohaldatav tekst) (ELT L 135, 23.05.2023, lk 1–50)“;

**2)** paragrahvi 3 lõiked 2–4, § 5 lõige 7, §-d 7, 8, § 11 lõiked 2-7, §-d 12 ja 13, § 49 lõiked 2 ja 3 ning § 57 lõiked 2 ja 3 tunnistatakse kehtetuks;

**3)** paragrahvi 4 lõiget 2 täiendatakse pärast tekstiosa „(ELT L 218, 13.08.2008, lk 30–47),“ tekstiosaga „Euroopa Parlamendi ja nõukogu määruses (EL) nr 2023/988“;

**4)** paragrahvi 6 lõige 3 muudetakse ja sõnastatakse järgmiselt:

„(3) Kui käesoleva paragrahvi lõigete 1 ja 2 kohaselt ei ole võimalik toote ohutust eeldada, hinnatakse selle ohutust Euroopa Parlamendi ja nõukogu määruse (EL) nr 2023/988 artiklites 6–8 sätestatud ohutuse hindamise kriteeriumitest ja elementidest lähtudes.“;

**5)** paragrahvi 10 lõike 1 teist lauset täiendatakse pärast tekstiosa „2019/1020“ tekstiosaga „, (EL) nr 2023/988“;

**6)** paragrahvi 10 lõiget 2 täiendatakse pärast tekstiosa „2019/515“ tekstiosaga „, (EL) nr 2023/988“;

**7)** seaduse 2. peatüki 2. jao pealkirja täiendatakse pärast sõna „Ettevõtja“ sõnadega „ja internetipõhise kauplemiskoha pakkuja“;

**8)** paragrahvi 11 pealkirjas asendatakse sõna „Tootja“ sõnadega „Ettevõtja ja internetipõhise kauplemiskoha pakkuja“;

**9)** paragrahvi 11 lõige 1 muudetakse ja sõnastatakse järgmiselt:

„(1) Ettevõtja ja internetipõhise kauplemiskoha pakkujale kohaldatakse Euroopa Parlamendi ja nõukogu määruse (EL) nr 2023/988 III ja IV peatükis sätestatud nõudeid.“;

**10)** paragrahvi 382 lõike 1 punktist 1 jäetakse välja sõna „esmase“;

**11)** paragrahvi 382lõiget 1 täiendatakse punktiga 21 järgmises sõnastuses:

„21) akrediteeritud akrediteerimisulatuse muutmise, välja arvatud käesoleva lõike punktis 2 nimetatud laiendamise, taotluse läbivaatamise eest 100 eurot;“;

**12)** paragrahvi 382 lõige 2 tunnistatakse kehtetuks;

**13)** paragrahvi 383 lõike 1 teist lauset täiendatakse pärast sõna „keerukusest“ tekstiosaga „, akrediteerimise tunnitasu“;

**14)** paragrahvi 383 lõike 3 esimeses lauses asendatakse tekstiosa „Hindamise eest vastutava hindaja (edaspidi *peaassessor*)“ sõnaga „Akrediteerimise“;

**15)** paragrahvi 383 lõike 3 teises lauses asendatakse sõna „peaassessori“ sõnaga „akrediteerimise“;

**16)** paragrahvi 49 lõige 1 muudetakse ja sõnastatakse järgmiselt:

„(1) Toodete turujärelevalvet korraldatakse ja tehakse harmoneeritud valdkonnas Euroopa Parlamendi ja nõukogu määruse (EL) 2019/1020 peatükkides IV–VIII sätestatu, harmoneerimata valdkonnas Euroopa Parlamendi ja nõukogu määruse (EL) nr 2023/988 peatükkides V ja VII sätestatu ja käesoleva seaduse kohaselt.“;

**17)** paragrahvi 57 lõige 1 muudetakse ja sõnastatakse järgmiselt:

„(1) Ohtlikest toodetest teavitatakse Euroopa Liidu kiirhoiatussüsteemis „Safety Gate“ Euroopa Parlamendi ja nõukogu määruse (EL) nr 2023/988 artiklite 25 ja 26 kohaselt.“;

**18)** seaduse normitehnilisest märkusest jäetakse välja tekstiosad „Nõukogu direktiiv 87/357/EMÜ tervist või turvalisust ohustavaid eksitava välimusega tooteid käsitlevate liikmesriikide õigusaktide ühtlustamise kohta (EÜT L 192, 11.07.1987, lk 49–50);“ ning „Euroopa Parlamendi ja nõukogu direktiiv 2001/95/EÜ üldise tooteohutuse kohta (EÜT L 11, 15.01.2002, lk 4–17), muudetud määrustega (EÜ) nr 765/2008 (ELT L 218, 13.08.2008, lk 30–47) ja (EÜ) nr 596/2009 (ELT L 188, 18.07.2009, lk 14–92);“;

**19)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2020/2184 olmevee kvaliteedi kohta (ELT L 435, 23.12.2020, lk 1–62).“.

**§ 2.** Käesoleva seaduse § 1 punktid 1–9 ja 16–18 jõustuvad 2024. aasta 13. detsembril.

Lauri Hussar

Riigikogu esimees

Tallinn, „.....“.................2024. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „.....“.......................2024. a

(allkirjastatud digitaalselt)